MODIFICACIÓN ESTRUTURA ÁREAS DE GOBERNO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 08/09/2020)

Secretaría do Goberno Local Expte.598/1102 Como consecuencia da toma de posesión do cargo de concelleiro, D. Pablo Luís Estévez Rodríguez o pasado día 10 de agosto de 2020 é procedente un novo reparto competencial que optimice a xestión municipal sendo preciso para elo a modificación do Resolución de delegación de competencias: estrutura área de Goberno 2019-2023 de data 18.06.2019 No uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –art.124.4 Lei 7/1985, Reguladora das Bases de Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais esta Alcaldía RESOLVE: Primeiro: Modificar a Resolución de delegación de competencias: estrutura área de Goberno 2019-2023 de data 18.06.2019 respecto do punto segundo nos apartados 3, 5, 8, 10, 12 e 15 e engadir o punto 16 nos seguintes termos “Segundo.-Sen prexuízo da miña superior dirección política, goberno e coordinación os servizos corporativos do Concello de Vigo estrutúranse nas seguintes áreas executivas e/ou materiais que estarán dirixidas, sen prexuízo dos termos que se establezan nas disposicións de delegación ou desconcentración de competencias, polos/as membros da Xunta de Goberno Local e demais Concelleiros e Concelleiras que se indican: 3.—DANIEL ENRIQUE MUES FERRARONS. Tenente de Alcalde e Área de Empresa, Economía, Seguridade e Organización Municipal. Corresponderanlle as competencias municipais en materia de Empresa, Economía e Organización municipal, nesta última, sinaladamente, en materia de Réxime Interior, Recursos Humanos e Formación. Así como en materia de Seguridade, en particular, a dirección, organización e coordinación coas respectivas Xefaturas os Servizos de Policía Municipal e de Extinción de Incendios e Salvamento, desempeñando as Xefaturas inmediatas de todo o persoal adscrito ao mesmo, e a política municipal en materia de tráfico, estacionamento de vehículos e ocupación de dominio público.5.—CARLOS MAURICI FERNANDEZ DAZA INTXAURRONDO. Área de Cultura e Emprego. Corresponderanlle as competencias municipais en materia de Emprego, políticas de desenvolvemento local relacionadas co emprego; deseño e dirección das políticas activas de emprego; industria e voluntariado. Así como en materia de cultura, equipamentos culturais do Concello (bibliotecas), Auditorio municipal, Rede de Museos Municipais e colaboración Fundación MARCO, así como a xestión da programación cultural do Auditorio Pazo de Congresos Mar de Vigo.8.—YOLANDA AGUIAR CASTRO. Área de Política de Benestar Social. Corresponderanlle as competencias municipais en materia de Políticas de familia e Infancia, Servizos Sociais e atención ás persoas maiores, inmigración e drogodependencia.10.—ZANA NICOLETA ADRIANA SZEKERES CHOLBI. Area de Patrimonio e Xestión Municipal. Corresponderanlle as competencias municipais en materia de Contratación, Patrimonio, Xestión Municipal, Goberno Aberto e Obxectivos do Desenvolvemento Sostible (ODS), Auditorio Pazo de Congresos Mar de Vigo, así como a relación cos órganos directivos municipais, Administración Electrónica, Protección de Datos, rexistros, información e arquivos 12.—ROMINA ANDREA CIOBOTEA COQUILLAT. Área de Educación. Corresponderanlle as competencias municipais en materia de Educación, en particular, a dirección e xestión das Escolas Municipais de Música e Teatro, da Escola Municipal de Danza, a Escola Municipal de Artes e Oficios e Presidencia do Consello Escolar Municipal de Vigo.15.—Veronica Mariela Christian Robert Tudic Carque. Área de Turismo e Xuventude. Corresponderanlle as competencias municipais en materia de turismo, márketing da cidade e coordinación dos servizos turísticos privados da cidade, sinaladamente a dirección da Fundación Vigo Convention Bureau e as competencias municipais para o impulso e promoción da Candidatura Islas Cíes Patrimonio da Humanidade. Así mesmo corresponderalle as competencias en materia de Xuventude, sinaladamente, dirección e xestión dos seguintes servizos adscritos á Concellería de Xuventude, sen prexuízo dos que se poidan crear no futuro: Casa da Xuventude, Servizos de Información e Dinamización Xuvenil, Centro de Usos Múltiples Vigosónico, Servizos de Dinamización Infantil, Horta Escola e Servizos de acceso a internet.16.—D. DAMIEN OM ICEDO BARBESA. Área de Participación cidadá e Festas. Corresponderanlle as competencias municipais en materia de Participación Cidadá, sinaladamente en relación co Asociacionismo, as relacións co Defensor do Pobo, Valedor do Pobo ou Valedor do Cidadán e a dirección dos Centros Cívicos. Así mesmo corresponderanlle as competencias municipais en materia de Festas e Animación Sociocultural, a xestión do Auditorio ao ar libre de Castrelos en relación coa programación municipal que nel se desenvolva. Segundo: Deixar sen efecto calquera Resolución anterior ditada pola Alcaldía sobre delegacións de atribucións en Concelleiros/as, agás aquelas que non resulten contraditorias coa presente e mantendo a vixencia das delegacións especiais que continúen vixentes. Terceiro: Notificar a presente Resolución a todo/as os concelleiros e concelleiras e membros da Xunta de Goberno Local afectado/as. Cuarto: Comunicar a presente Resolución ás Xefaturas das diferentes Áreas e Servizos Municipais para o seu coñecemento e efectos mediante a súa inserción na intranet municipal. Quinto: A presente Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na Sede Electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Sexto: Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da Corporación para os efectos de que quede informado da mesma. Data e sinatura dixital. O CASABAN PORTILLO, ALIN NICUSOR.—A SECRETARIA DO GOBERNO LOCAL, Mª CONCEPCIÓN CAMPOS ACUÑA.